కాపర్(II) ఆక్సైడ్
కాపర్(II)ఆక్సైడ్ లేదా కుప్రిక్ ఆక్సైడ్ అనునది ఒక రసాయన సమ్మేళనపదార్థం. ఇది ఒక అకర్బన సంయోగపదార్థం.రాగిమరియు ఆక్సిజన్ మూలకపరమాణువుల సంయోగం వలన ఈ సంయోగపదార్థ ఏర్పడినది. ఈ సంయోగపదార్థం యొక్క రసాయనికసంకేత పదం CuO.కాపర్(II)ఆక్సైడ్ రెండు స్థిరత్వముఉన్న రూపాలలో లభించును., ఒకటి నల్లటి ఘనపదార్థం కాగా రెండవది CuO.టేనోరైట్ మరియు పారామేలకోనైట్ అనునవి ఈ సంయోగపదార్థం యొక్క ఖనిజాలు.ఈ సంయోగపదార్థం రాగి లోహాఖనిజాల త్రవ్వకంలో ఉత్పత్తిగా లభిస్తుంది. కాపర్(II)ఆక్సైడ్ పలు రాగిని కలిగిన ఉత్పత్తులకు మరియు చాలా రసాయన సంయోగపదార్థాల ఉత్పత్తికి పుర్వగామి(precursor)గా పనిచేయును.
రాగి ముడిఖనిజం నుండి పెద్దమొత్తంగా రాగిని సంగ్రహించు పైరోమెటాలార్జి పద్ధతిలోనే కాపర్(II)ఆక్సైడును సంగ్రహించెదరు.ముడి ఖనిజాన్నిమొదట సజలఅమ్మోనియం కార్బొనేట్,అమ్మోనియా మరియు ఆక్సిజన్ మిశ్రమంతో ఘన రాగి(I),రాగి(II)అమ్మైన్ సంక్లిష్టాలను సంగ్రహించెదరు. ఈ సంక్లిష్ట పదార్థాలను నీటిఆవిరితో వియోగం చెందేలా చేసి కాపర్ ఆక్సైడును ఉత్పత్తి చెయ్యుదురు. రాగిలోహాన్ని 300-800 °C వరకు గాలిలో వేడి చెయ్యడం వలన కూడా కాపర్ ఆక్సైడును ఉత్పత్తి చెయ్యుదురు.
పరిశోధన ,ప్రయోగశాలలో ఉపయోగార్థమైనఅవసరమైన కాపర్(II)ఆక్సైడును కాపర్(II)నైట్రేట్,కాపర్(II)హైడ్రాక్సైడ్ లేదా కాపర్(II)కార్బొనేట్‌లను వేడిచెయ్యడం ద్వారా ఉత్పత్తి చెయ్యుదురు.
కాపర్ మొనోసల్ఫైడ్
కాపర్ మొనోసల్ఫైడ్ఒక రసాయన సమ్మేళనం. ఇది ఒక అకర్బన సంయోగపదార్థం.రాగి మరియు సల్ఫర్ /గంధకం మూలకపరమాణు సంయోగం వలన కాపర్ మొనోసల్ఫైడు ఏర్పడినది. ఇది ప్రకృతిలో ముదురు ఇండిగో(కప్పనీలి) నీలి వర్ణపుకొవెలైట్(covellite) అను ఖనిజరూపంలో లభిస్తుంది.ఈ సంయోగ పదార్థం మితమైన విద్యుత్తువాహకం. కాపర్(ii) లవణా ద్రావణులలో హైడ్రోజను సల్ఫైడును బుడగల రూపంలో ప్రసరింప చేసిన బంకగా ఉన్న కాపర్ మొనోసల్ఫైడ్ ఏర్పడును.కాపర్ మొనోసల్ఫైడ్ సమ్మేళనపదార్థం, రాగి మరియు సల్ఫర్‌ల ద్విభాగశీల, / యుగ్మసంయోగ పదార్థాలలో ఒకటి.
కాపర్ మొనోసల్ఫైడ్ అనబడు ఈ రసాయన సమ్మేళనపదార్థాన్ని కొవెలైట్', కాపర్(II) సల్ఫైడుమరియు కుప్రిక్ సల్ఫైడుఅనికూడా పిలుస్తారు.